CELEX: 22022D1053
Language: sk
Date: 2022-02-04 00:00:00
Title: Rozhodnutie Spoločného výboru EHP č. 5/2022 zo 4. februára 2022, ktorým sa mení príloha I (Veterinárne a fytosanitárne záležitosti) a príloha II (Technické predpisy, normy, skúšky a certifikácia) k Dohode o EHP [2022/1053]

30.6.2022   
               
               
                  SK
               
               
                  Úradný vestník Európskej únie
               
               
                  L 175/9
               
            
         ROZHODNUTIE SPOLOČNÉHO VÝBORU EHP č. 5/2022
         zo 4. februára 2022,
         ktorým sa mení príloha I (Veterinárne a fytosanitárne záležitosti) a príloha II (Technické predpisy, normy, skúšky a certifikácia) k Dohode o EHP [2022/1053]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Delegované nariadenie Komisie (EÚ) 2021/577 z 29. januára 2021, ktorým sa dopĺňa nariadenie Európskeho parlamentu a Rady (EÚ) 2019/6, pokiaľ ide o obsah a formát informácií potrebných na uplatňovanie článku 112 ods. 4 a článku 115 ods. 5, ktoré majú byť uvedené v jedinečnom identifikačnom doklade na celú dĺžku života uvedenom v článku 8 ods. 4 daného nariadenia (1), sa má začleniť do Dohody o EHP.
                  
               
                     (2)
                  
                  
                     Delegované nariadenie Komisie (EÚ) 2021/578 z 29. januára 2021, ktorým sa dopĺňa nariadenie Európskeho parlamentu a Rady (EÚ) 2019/6, pokiaľ ide o požiadavky na zber údajov o objeme predaja a o používaní antimikrobiálnych liekov u zvierat (2), sa má začleniť do Dohody o EHP.
                  
               
                     (3)
                  
                  
                     Delegované nariadenie Komisie (EÚ) 2021/805 z 8. marca 2021, ktorým sa mení príloha II k nariadeniu Európskeho parlamentu a Rady (EÚ) 2019/6 (3), sa má začleniť do Dohody o EHP.
                  
               
                     (4)
                  
                  
                     Vykonávacie nariadenie Komisie (EÚ) 2021/16 z 8. januára 2021, ktorým sa stanovujú potrebné opatrenia a praktické opatrenia týkajúce sa databázy veterinárnych liekov Únie (databáza liekov Únie) (4), sa má začleniť do Dohody o EHP.
                  
               
                     (5)
                  
                  
                     Vykonávacie nariadenie Komisie (EÚ) 2021/17 z 8. januára 2021, ktorým sa stanovuje zoznam zmien, ktoré si nevyžadujú posúdenie, v súlade s nariadením Európskeho parlamentu a Rady (EÚ) 2019/6 (5), sa má začleniť do Dohody o EHP.
                  
               
                     (6)
                  
                  
                     Vykonávacie nariadenie Komisie (EÚ) 2021/1904 z 29. októbra 2021, ktorým sa prijíma dizajn spoločného loga pre maloobchodný predaj veterinárnych liekov na diaľku (6), sa má začleniť do Dohody o EHP.
                  
               
                     (7)
                  
                  
                     Toto rozhodnutie sa týka okrem iného právnych predpisov o živých zvieratách s výnimkou rýb a živočíchov akvakultúry. Právne predpisy o týchto záležitostiach sa neuplatňujú na Island, ako sa uvádza v odseku 2 úvodnej časti kapitoly I prílohy I k Dohode o EHP.
                  
               
                     (8)
                  
                  
                     Toto rozhodnutie sa týka okrem iného právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP.
                  
               
                     (9)
                  
                  
                     Na základe rozhodnutia Spoločného výboru EHP č. 371/2021 z 10. decembra 2021 sa delegované nariadenia (EÚ) 2021/577 a (EÚ) 2021/578 a vykonávacie nariadenie (EÚ) 2021/1904 neuplatňujú na Lichtenštajnsko.
                  
               
                     (10)
                  
                  
                     Prílohy I a II k Dohode o EHP by sa preto mali zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V kapitole I časti 4.1 prílohy I k Dohode o EHP sa za bod 3b [vykonávacie nariadenie Komisie (EÚ) 2021/963] vkladá tento text:
            
                        „3c.
                     
                     
                        
                           32021 R 0577: delegované nariadenie Komisie (EÚ) 2021/577 z 29. januára 2021, ktorým sa dopĺňa nariadenie Európskeho parlamentu a Rady (EÚ) 2019/6, pokiaľ ide o obsah a formát informácií potrebných na uplatňovanie článku 112 ods. 4 a článku 115 ods. 5, ktoré majú byť uvedené v jedinečnom identifikačnom doklade na celú dĺžku života uvedenom v článku 8 ods. 4 daného nariadenia (Ú. v. EÚ L 123, 9.4.2021, s. 3).
                        Tento právny akt sa neuplatňuje na Island.“
                     
                  
         
            Článok 2
            Kapitola XIII prílohy II k Dohode o EHP sa mení takto:
            
                        1.
                     
                     
                        V bode 22 [nariadenie Európskeho parlamentu a Rady (EÚ) 2019/6] sa dopĺňa tento text:
                        
                                     
                                 
                                 
                                    „zmenené týmto právnym predpisom:
                                    
                                                —
                                             
                                             
                                                
                                                   32021 R 0805: delegované nariadenie Komisie (EÚ) 2021/805 z 8. marca 2021 (Ú. v. EÚ L 180, 21.5.2021, s. 3).“
                                             
                                          
                              
                  
                        2.
                     
                     
                        Za bod 22 [nariadenie Európskeho parlamentu a Rady (EÚ) 2019/6] sa vkladá tento text:
                        
                                    „22a.
                                 
                                 
                                    
                                       32021 R 0016: vykonávacie nariadenie Komisie (EÚ) 2021/16 z 8. januára 2021, ktorým sa stanovujú potrebné opatrenia a praktické opatrenia týkajúce sa databázy veterinárnych liekov Únie (databáza liekov Únie) (Ú. v. EÚ L 7, 11.1.2021, s. 1).
                                    Ustanovenia nariadenia sa na účely tejto dohody vykladajú s touto úpravou:
                                    V článku 6 ods. 4 sa slová ‚úradné jazyky Únie‘ nahrádzajú slovami ‚úradné jazyky zmluvných strán Dohody o EHP‘.
                                 
                              
                                    22b.
                                 
                                 
                                    
                                       32021 R 0017: vykonávacie nariadenie Komisie (EÚ) 2021/17 z 8. januára 2021, ktorým sa stanovuje zoznam zmien, ktoré si nevyžadujú posúdenie, v súlade s nariadením Európskeho parlamentu a Rady (EÚ) 2019/6 (Ú. v. EÚ L 7, 11.1.2021, s. 22).
                                 
                              
                                    22c.
                                 
                                 
                                    
                                       32021 R 0578: delegované nariadenie Komisie (EÚ) 2021/578 z 29. januára 2021, ktorým sa dopĺňa nariadenie Európskeho parlamentu a Rady (EÚ) 2019/6, pokiaľ ide o požiadavky na zber údajov o objeme predaja a o používaní antimikrobiálnych liekov u zvierat (Ú. v. EÚ L 123, 9.4.2021, s. 7).
                                 
                              
                                    22d.
                                 
                                 
                                    
                                       32021 R 1904: vykonávacie nariadenie Komisie (EÚ) 2021/1904 z 29. októbra 2021, ktorým sa prijíma dizajn spoločného loga pre maloobchodný predaj veterinárnych liekov na diaľku (Ú. v. EÚ L 387, 3.11.2021, s. 133).“
                                 
                              
                  
         
            Článok 3
            Znenie delegovaných nariadení (EÚ) 2021/578 a (EÚ) 2021/805 a vykonávacích nariadení (EÚ) 2021/16, (EÚ) 2021/17 a (EÚ) 2021/1904 v islandskom a nórskom jazyku a delegovaného nariadenia (EÚ) 2021/577 v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 4
            Toto rozhodnutie nadobúda účinnosť 5. februára 2022 pod podmienkou, že boli doručené všetky oznámenia podľa článku 103 ods. 1 Dohody o EHP (*), alebo dňom nadobudnutia účinnosti rozhodnutia Spoločného výboru EHP č. 371/2021, podľa toho, čo nastane neskôr.
         
         
            Článok 5
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 4. februára 2022
            
               
                  Za Spoločný výbor EHP
               
               
                  predseda
               
               Nicolas VON LINGEN
            
         
         
            (1)  Ú. v. EÚ L 123, 9.4.2021, s. 3.
         
            (2)  Ú. v. EÚ L 123, 9.4.2021, s. 7.
         
            (3)  Ú. v. EÚ L 180, 21.5.2021, s. 3.
         
            (4)  Ú. v. EÚ L 7, 11.1.2021, s. 1.
         
            (5)  Ú. v. EÚ L 7, 11.1.2021, s. 22.
         
            (6)  Ú. v. EÚ L 387, 3.11.2021, s. 133.
         
            (*)  Ústavné požiadavky neboli oznámené.